Správa Komisie Európskemu parlamentu a Rade - Druhá finančná Správa Komisie Európskemu parlamentu a Rade o Európskom poľnohospodárskom záručnom fonde - Finančný rok 2008 – {SEK(2009)1368 v konečnom znení} /* KOM/2009/0548 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.10.2009 KOM(2009) 548 v konečnom znení SPRÁVA KOMISIE EURÓPSKEMU PARLAMENTU A RADE DRUHÁ FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE FINANČNÝ ROK 2008 – {SEK(2009)1368 v konečnom znení} OBSAH 1. ROZPOČTOVÝ POSTUP 4 1.1. Predbežný návrh rozpočtu na rok 2008 4 1.2. Návrh rozpočtu na rok 2008 4 1.3. Opravný list na rok 2008 4 1.4. Príjmy pripísané EPZF 4 1.5. Príjmy pochádzajúce z dočasných reštrukturalizačných súm v sektore cukru 5 1.6. Prijatie rozpočtu na rok 2008 5 1.7. Opravný rozpočet č. 3/2008 6 1.8. Podiel rozpočtu EPZF z celkového rozpočtu EÚ 6 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV 6 2.1. Riadenie rozpočtových prostriedkov 6 2.1.1. Rozpočtové prostriedky dostupné na finančný rok 2008: 6 2.1.2. Automatické prenosy rozpočtových prostriedkov z roku 2007 8 2.2. Mesačné platby 8 2.2.1. Mesačné platby členským štátom 8 2.2.1.1. Mesačné platby na úhradu výdavkov 8 2.2.1.2. Rozhodnutia o mesačných platbách za rok 2008 9 3. PLNENIE ROZPOČTU EPZF NA ROK 2008 9 3.1. Úvod 9 4. POZNÁMKY K PLNENIU POĽNOHOSPODÁRSKEHO ROZPOČTU NA ROK 2008 10 4.1. Opatrenia na poľnohospodárskych trhoch 10 4.2. Priama pomoc 11 5. POZNÁMKY K POUŽITIU PRIPÍSANÝCH PRÍJMOV 11 5.1. Príjmy pripísané EPZF 11 5.2. Dočasné reštrukturalizačné sumy v sektore cukru 12 6. POZNÁMKY K POUŽITIU FONDU PRE REŠTRUKTURALIZÁCIU V SEKTORE CUKRU 12 7. ČLENENIE PODĽA DRUHU VÝDAVKOV 12 PRÍLOHA 1 PRÍLOHA 2 PRÍLOHA 3 PRÍLOHA 4 PRÍLOHA 5 PRÍLOHA 6 | ROZPOčTOVÝ POSTUP RRI ROZPOčTE V ROKU 2008—VIAZANÉ ROZPOčTOVÉ PROSTRIEDKY EPZF Podiel rozpočtu EPZF z rozpočtu EÚ na roky 2002 Až 2008 ANALÝZA PLNENIA ROZPOčTU EPZF – ROZPOčTOVÝ ROK 2008 ANALÝZA PLNENIA ROZPOčTU EPZF – ROZPOčTOVÝ ROK 2008. PRIPÍSANÉ PRÍJMY. C4 A C5 Plnenie rozpočtu EPZF podľa položiek a členských štátov – Rozpočtový rok 2008 VÝVOJ čLENENIA VÝDAVKOV EPZF NA ROZPOčTOVÉ ROKY 2003 Až 2008 | Poznámka: K tejto správe je pripojený podrobný pracovný dokument Komisie. Úplné znenie tohto pracovného dokumentu (v anglickom jazyku) a pripojených tabuliek (v anglickom jazyku) bude tiež zverejnené na internetovej stránke GR pre poľnohospodárstvo „Europa“ (http://ec.europa.eu/agriculture/fin/finrep_en.htm). | ROZPOČTOVÝ POSTUP[1] Predbežný návrh rozpočtu na rok 2008 Začiatkom mája 2007 Komisia prijala predbežný návrh rozpočtu (PNR) na rok 2008 a predložila ho rozpočtovému orgánu. Viazané rozpočtové prostriedky navrhnuté pre Európsky poľnohospodársky záručný fond (EPZF) v kapitole 2 Finančného rámca na roky 2007 - 2013 dosiahli výšku42 498,99 milióna EUR. Návrh rozpočtu na rok 2008 Rada prijala návrh rozpočtu na rok 2008 v júli 2007. Rozpočtové prostriedky EPZF sa v porovnaní s PNR znížili o 550,0 milióna EUR. Opravný list na rok 2008 V októbri 2007 Komisia prijala Opravný list č. 2 k PNR na rok 2008, v ktorom sa požiadavky na viazané rozpočtové prostriedky pre EPZF stanovili na 41 166,49 milióna EUR, čo je o 1 332,5 milióna EUR menej ako zodpovedajúca suma uvedená v predbežnom návrhu rozpočtu. Príjmy pripísané EPZF[2] Na základe článku 34 nariadenia Rady (ES) č. 1290/2005 o financovaní Spoločnej poľnohospodárskej politiky[3] sa príjmy z finančných opráv podľa rozhodnutí o dodržiavaní vyrovnanosti účtov, z nezrovnalostí a z poplatkov za mlieko považujú za pripísané príjmy na financovanie výdavkov EPZF. Podľa týchto pravidiel možno pripísané príjmy čiastočne alebo úplne použiť na pokrytie financovania výdavkov EPZF. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka. V čase zostavovania rozpočtu na rok 2008 sa vykonal odhad týchto príjmov tak pre nadchádzajúci rozpočtový rok, ako aj odhad sumy, ktorá sa podľa očakávania mala preniesť z rozpočtového roka 2007 do rozpočtového roka 2008. Tento odhad sa zohľadnil, keď rozpočtový orgán schválil rozpočet na rok 2008. Konkrétne: - príjmy zo spätne získaných súm z overenia dodržiavania vyrovnanosti účtov a z nezrovnalostí sa odhadovali na 500,0 milióna EUR, resp. 80,0 milióna EUR, zatiaľ čo príjmy z poplatkov za mlieko sa odhadovali na 219,0 milióna EUR. Suma pripísaných príjmov, ktorá sa mala podľa očakávania teda vytvoriť počas rozpočtového roka 2008, sa odhadovala na 799,0 milióna EUR, - suma pripísaných príjmov, ktorá sa mala podľa očakávania preniesť z rozpočtového roka 2007 do rozpočtového roka 2008, sa odhadovala na 1 138 miliónov EUR. Celková suma 1 937,0 milióna EUR sa zohľadnila znížením rozpočtových prostriedkov požadovaných na operačné fondy pre organizácie výrobcov v odvetví ovocia a zeleniny o 467,0 milióna EUR a pre režim jednotnej platby o 1 470,0 milióna EUR. Pre tieto režimy rozpočtový orgán napokon poskytol rozpočtové prostriedky vo výške 105,0 milióna EUR, resp. 27 220,0 milióna EUR. Príjmy pochádzajúce z dočasných reštrukturalizačných súm v sektore cukru[4] Dočasné reštrukturalizačné sumy v sektore cukru sa považujú za pripísané príjmy určené na financovanie reštrukturalizačnej pomoci v sektore cukru a ďalšej pomoci predpokladanej v rámci Fondu na reštrukturalizáciu v sektore cukru. Pre každý hospodársky rok od roku 2006/2007 do roku 2008/2009 sa tieto sumy týkajú množstvových kvót na cukor, inulínový sirup a izoglukózu pridelených hospodárskym subjektom v každom členskom štáte a členské štáty ich musia zaplatiť do fondu v dvoch splátkach, ktorých termíny splatnosti sú 31. marec a 30. november pre každý rok. V čase zostavenia rozpočtu na rok 2008 bol odhad týchto príjmov 2 374,0 milióna EUR pre nasledujúci rozpočtový rok. Zároveň sa očakával presun sumy 530,0 milióna EUR z rozpočtového roku 2007 do rozpočtového roku 2008. Prijatie rozpočtu na rok 2008 Európsky parlament prijal rozpočet na rok 2008 na svojom plenárnom zasadnutí v decembri 2007 s tým, že zvýšil sumy pre EPFZ navrhnuté v druhom čítaní Rady o 10 miliónov EUR. Pôvodná suma dostupných viazaných rozpočtových prostriedkov EPZF zodpovedala 40 876,5 milióna EUR a platobných rozpočtových prostriedkov zodpovedala 40 945,6 milióna EUR. Okrem toho viazané rozpočtové prostriedky vo výške 19,8 milióna EUR, ktoré sa týkajú položky11 02 03 01, sa presunuli z rezervy a tým viazané rozpočtové prostriedky dosiahli celkom 40 896,3 milióna EUR. Rozdiel medzi viazanými a platobnými rozpočtovými prostriedkami je dôsledkom toho, že diferencované rozpočtové prostriedky sa využívajú na platby, ktoré Komisia vypláca priamo na podporu poľnohospodárskych výrobkov, na politickú stratégiu a koordinačné opatrenia týkajúce sa poľnohospodárstva, trhov rybného hospodárstva, ako aj na veterinárne a fytosanitárne opatrenia. V prípade poľnohospodárstva a rozvoja vidieka (oblasť politiky 05) sa hlavné výdavkové oblasti týkajú opatrení na poľnohospodárskych trhoch, kde sa predpokladala suma viazaných rozpočtových prostriedkov vo výške 4 032,4 milióna EUR a priama pomocvo výške 36 832,0 milióna EUR. V rámci rozpočtu na rok 2008 sa taktiež predpokladala suma 281,7 milióna EUR na veterinárne a fytosanitárne opatrenia (oblasť politiky 17) a suma 32,5 milióna EUR na rybné hospodárstvo (oblasť politiky 11). Opravný rozpočet č. 3/2008 V júni 2008 Komisia navrhla a rozpočtový orgán schválil v opravnom rozpočte č. 3/2008 prispôsobenie viazaných rozpočtových prostriedkov a platobných rozpočtových prostriedkov na rok 2008, zvýšením viazaných rozpočtových prostriedkov o sumu130,0 milióna EUR a o 63,95 milióna EUR pre pohotovostný veterinárny fond v oblasti politiky 17 – veterinárne a fytosanitárne opatrenia, s cieľom financovať náklady pohotovostného očkovania proti prepuknutiu katarálnej horúčky vo viacerých členských štátoch. Podiel rozpočtu EPZF z celkového rozpočtu EÚ Podiel konečného rozpočtu EPZF (viazaných rozpočtových prostriedkov) z celkového rozpočtu EÚ na roky 2002 až 2008 sa uvádza v prílohe 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV Riadenie rozpočtových prostriedkov Rozpočtové prostriedky dostupné na rozpočtový rok 2008: Výdavková časť rozpočtu (1) | Viazané rozpočtové prostriedky | Platobné rozpočtové prostriedky) | 1. Pôvodné rozpočtové prostriedky EPZF (2) | 40 896 318 768 | 40 945 600 500 | 2. Opravný rozpočet | 130 000 000 | 63 950 000 | 3. Konečné rozpočtové prostriedky pre EPZF z toho: | 41 026 318 768 | 41 009 550 500 | 3a. Rozpočtové prostriedky na spoločné riadenie (okrem Dočasného nástroja na rozvoj vidieka [TRDI] (3) EÚ 10) | 40 510 000 000 | 40 510 000 000 | 3b. Rozpočtové prostriedky na priame výdavky (4) | 516 318 768 | 379 550 500 | 3c. Rozpočtové prostriedky na TRDI EÚ 10 | 0 | 120 000 000 | (1) Rozpočtové prostriedky uvedené v rozpočte na rok 2008 zohľadňujú predpokladané pripísané príjmy na rok 2008 a pripísané príjmy, v prípade ktorých sa očakáva, že sa presunú z rozpočtu na rok 2007 do rozpočtu na rok 2008 v súlade s článkom 10 nariadenia Rady (ES) č. 1605/2002. (2) Pôvodné viazané rozpočtové prostriedky zahŕňajú sumu 19 828 768 EUR presunutú z rezervy týkajúcej sa položky 11 02 03 01. (3) TRDI: Dočasný nástroj na rozvoj vidieka EÚ 10. (4) 80 % viazaných rozpočtových prostriedkov sa týka GR SANCO. Zvyšná časť sa týka rovnomerne GR pre poľnohospodárstvo a GR MARE . | Plnenie rozpočtových prostriedkov na rozpočtový rok 2008 Opatrenie | Plnenie viazaných rozpočtových prostriedkov | Plnenie platobných rozpočtových prostriedkov | Spoločné riadenie (okrem TRDI EÚ 10) (1) | 42 958 379 420,35 | 42 958 379 420,35 | Priame výdavky | 506 917 349,70 | 288 467 538,09 | TDRI EÚ 10 | 0,00 | 14 087 299,00 | Celkom (vrátane Fondu na reštrukturalizáciu v sektore cukru) Fond na reštrukturalizáciu v sektore cukru Celkom (okrem Fondu na reštrukturalizáciu v sektore cukru) | 43 465 296 770,05 1 284 099 717,06 42 181 197 052,99 | 43 260 934 257,44 1 284 099 717,06 41 976 834 540,38 | (1) Viazané rozpočtové prostriedky. Viazané rozpočtové prostriedky a platby mínus prijaté pripísané príjmy: 38 803 889 878,22 EUR Za rozpočtový rok 2008 dosiahli celkové súčasné použité viazané rozpočtové prostriedky sumu 43 465 296 770,05 EUR, zatiaľ čo celkové súčasné platobné prostriedky dosiahli sumu 43 260 934 257,44 EUR. Automatické prenosy rozpočtových prostriedkov z roku 2007 Prenos z roku 2007 do roku 2008 | Záväzky | Zrušené záväzky | Platby | Zrušené rozpočtové prostriedky | Prenesené rozpočtové prostriedky | 24 884 835,15 | 1 507 033,19 | 22 760 724,02 | 617 077,94 | Automatický prenos z roku 2007 do roku 2008 sa týkal len priamych výdavkov na nediferencované rozpočtové prostriedky. Ako sa uvádza v tabuľke, suma 24,9 milióna EUR sa preniesla z roku 2007 do roku 2008. V roku 2008 sa z tohto prenosu použila suma 1,5 milióna EUR. Suma platieb predstavovala 22,8 milióna EUR a výsledná suma zrušených prostriedkov predstavovala 0,6 milióna EUR. Mesačné platby Mesačné platby členským štátom Mesačné platby na úhradu výdavkov V článku 15 nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky sa ustanovuje, že „ mesačné platby na výdavky realizované akreditovanými platobnými agentúrami členských štátov v priebehu referenčného mesiaca realizuje Komisia “. Mesačné platby každému členskému štátu sa prevedú najneskôr tretí pracovný deň druhého mesiaca nasledujúceho po mesiaci, počas ktorého sa výdavky realizovali. Mesačné platby sú náhradou čistých výdavkov (po odpočítaní príjmov), ktoré sa uskutočnili a sú splatné na základe mesačných vyhlásení, ktoré predkladajú členské štáty[5]. Mesačné zaúčtovanie výdavkov a príjmov sa kontroluje a opravuje na základe podrobného vyhlásenia[6]. Okrem toho sa platby stávajú konečnými po následnom preskúmaní správnosti na základe overenia účtovných postupov. Na platby vykonané členskými štátmi od 16. 10. 2007 do 15. 10. 2008 sa vzťahuje systém vyplácania mesačných platieb. Okrem toho Komisia realizuje platby na obmedzený počet opatrení pod priamym riadením do 31. 12. 2008. Za rozpočtový rok 2008 bola celková čistá suma uskutočnených mesačných platieb 38 803 889 878,22 EUR. Rozhodnutia o mesačných platbách za rok 2008 Na rozpočtový rok 2008 Komisia prijala dvanásť rozhodnutí o mesačných platbách. Okrem toho, v decembri 2008 rozhodla o dodatočnej mesačnej platbe na úpravu platieb už poskytnutých na celkové výdavky zaúčtovateľné v tom roku. (Podrobnosti nájdete v prílohe 4 pracovného dokumentu priloženého k tejto správe.) PLNENIE ROZPOČTU EPZF NA ROK 2008 Úvod Poľnohospodársky rok 2008 bol poznačený veľmi prudkým a významným znížením cien mnohých poľnohospodárskych výrobkov na trhoch EÚ, ako aj na svetových trhoch ku koncu rozpočtového roku. Tento pokles cien sa týkal najmä plodín a mliečnych výrobkov, zatiaľ čo ceny mäsa stúpli. Objem celkového pestovania plodín v roku 2008 sa v porovnaní s rokom 2007 podstatne zvýšil, na rozdiel od okrajového zvýšenia v živočíšnej výrobe. Vývoj na poľnohospodárskych trhoch, ako aj iné faktory ovplyvnili úroveň výdavkov EPZF a použitie dostupných rozpočtových prostriedkov v niektorých rozpočtových oblastiach. Celkové plnenie rozpočtu dosiahlo výšku 42 181,2 milióna EUR (okrem Fondu na reštrukturalizáciu v sektore cukru). Pokiaľ ide o poľnohospodárstvo a rozvoj vidieka (oblasť politiky 05), výdavky na trhové opatrenia dosiahli sumu 4 159,3 milióna EUR a na priamu pomoc 37 568,6 milióna EUR, pričom sa v oboch odvetviach prekročili dostupné rozpočtové prostriedky. Tieto výdavky boli založené na pôvodných rozpočtových prostriedkoch s použitím celej sumy pripísaných príjmov (1 159,5 milióna EUR) presunutých z roku 2007 a časti pripísaných príjmov vybratých v roku 2008 (suma 87,5 milióna EUR z celkovo 1 561,6 milióna EUR). Okrem toho suma vyššie uvedeného celkového plnenia zahŕňa rozpočtové prostriedky, ktoré zodpovedajú opatreniam v rybnom hospodárstve (oblasť politiky 11) vo výške 51,8 milióna EUR, ako aj rozpočtové prostriedky zodpovedajúce veterinárnym a fytosanitárnym opatreniam (oblasť politiky 17) vo výške 407,8 milióna EUR. (Podrobnosti nájdete v prílohe 3). POZNÁMKY K PLNENIU POĽNOHOSPODÁRSKEHO ROZPOČTU NA ROK 2008 Na tomto mieste sa uvádza krátky komentár k použitiu dostupných rozpočtových prostriedkov na rok 2008. Plnenie rozpočtu na rok 2008 s rozdielmi medzi týmto plnením a rozpočtovými prostriedkami stanovenými v pôvodnom rozpočte a opravnom rozpočte č. 3/2008 sa uvádza v prílohe 3. Opatrenia na poľnohospodárskych trhoch Rozpočtový orgán pridelil tejto kapitole pôvodné rozpočtové prostriedky vo výške 4 032,4 milióna EUR, nakoľko zohľadnil pripísané príjmy vo výške 467,0 milióna EUR. Platby dosiahli sumu 4 159,3 milióna EUR. V rámci tejto rozpočtovej kapitoly prevýšili výdavky v oblasti ovocia a zeleniny pôvodné rozpočtové prostriedky, ktoré boli pre ne vyčlenené, a boli pokryté príjmami pripísanými pre toto odvetvie. Pokiaľ ide o bravčové mäso, vynaložené výdavky viedli k prečerpaniu rozpočtových prostriedkov odvetvia. Rozpočtové prostriedky pre odvetvie cukru a vína sa nevyčerpali. Hlavné dôvody na tieto spôsoby plnenia sú opísané nižšie: Cukor Nevyčerpanie prostriedkov sektora bolo spôsobené v prvom rade nižšími výdavkami na pokrytie vývozných náhrad z dôvodu nižších sadzieb vývozných náhrad na tento hospodársky rok, ako aj nižšími platbami za nedoriešené žiadosti o vývozné náhrady. Ovocie a zelenina Na operačné fondy pre organizácie výrobcov rozpočtový orgán pridelil pôvodné rozpočtové prostriedky vo výške 105,0 milióna EUR, nakoľko zohľadnil príjmy vo výške 467,0 milióna EUR, ktoré sa pripísali k financovaniu tohto režimu. Členské štáty znášali náklady vo výške 581,6 milióna EUR. Náklady presahujúce pôvodné prostriedky v rozpočte sa pokryli vyššie uvedenou sumou pripísaných príjmov a presunom 9,6 milióna EUR z iných rozpočtových položiek. Výrobky vinohradnícko-vinárskeho odvetvia Nevyčerpanie prostriedkov odvetvia bolo spôsobené tým, že v odvetví boli nižšie náklady v prvom rade z dôvodu menšieho objemu vína destilovaného pre odvetvie spotrebného alkoholu a z dôvodu menšej rozlohy plôch, na ktoré sa v porovnaní s objemom a s oblasťami uvedenými v rozpočte na rok 2008 vyplatila pomoc na reštrukturalizáciu a premenu viníc. Odvetvie bravčového mäsa Nadmerné čerpanie prostriedkov v odvetví spôsobili v prvom rade náklady vyplývajúce z opatrení, ktoré prijala Komisia s cieľom čeliť ťažkej situácii v tomto sektore v druhej polovici roku 2007. Konkrétne Komisia zaviedla najmä schému na poskytovanie pomoci na súkromné skladovanie a platbu vývozných náhrad na čerstvé a mrazené bravčové mäso do všetkých miest určenia. Na tieto schémy sa v rozpočte na rok 2008 nerátalo so žiadnymi rozpočtovými prostriedkami a vyplývajúce náklady sa pokryli čiastočne z príjmov pripísaných trhovým opatreniam a čiastočne presunom rozpočtových prostriedkov z iných rozpočtových položiek. Priama pomoc Pôvodné rozpočtové prostriedky, ktoré rozpočtový orgán pridelil na túto kapitolu, dosiahli výšku 36 832,0 milióna EUR. Vynaložené náklady na túto kapitolu dosiahli výšku 37 568,6 milióna EUR. Približne 75 % týchto nákladov sa týkalo režimu jednotnej platby [Single Payment Scheme (SPS)]. Pre tento režim rozpočtový orgán vyčlenil prostriedky vo výške 27 220,0 milióna EUR, nakoľko zohľadnil pripísané príjmy, ktoré dosiahli výšku 1 470,0 EUR. Celkové dostupné rozpočtové prostriedky na financovanie SPS teda dosiahli sumu 28 690,0 EUR. Náklady znášané členskými štátmi dosiahli výšku 28 233,8 milióna EUR. Časť týchto výdavkov (1 013,8 milióna EUR), ktoré sa nepokryli udelenými prostriedkami, sa pokryli prenosmi a príjmami pripísanými tomuto režimu. POZNÁMKY K POUŽITIU PRIPÍSANÝCH PRÍJMOV Príjmy pripísané EPZF Výška pridelených príjmov prenesených z roku 2007 do roku 2008 bola 1 159,5 milióna EUR a všetky sa použili na financovanie výdavkov v rámci rozpočtu na rok 2008 v súlade s článkom 10 nariadenia o rozpočtových pravidlách. Touto sumou sa pokryli výdavky vo výške 362,7 milióna EUR na prevádzkové fondy pre organizácie výrobcov a vo výške 796,9 milióna EUR na priamu pomoc. (Podrobnosti nájdete v prílohe 4). Pokiaľ ide o pripísané príjmy zozbierané v roku 2008, v prílohe 4 je vidno, že tieto príjmy dosiahli výšku 1 561,6 milióna EUR a pochádzali z: - opráv z súm v súvislosti s dodržiavaním postupu vyrovnanosti účtov, ktoré dosiahli výšku 984,6 milióna EUR a boli vyššie ako pôvodne očakávaných 500,0 milióna EUR, pretože počas roka boli prijaté 2 dodatočné rozhodnutia o dodržiavaní vyrovnanosti účtov; - príjmov z nezrovnalostí, ktoré dosiahli sumu 356,1 milióna EUR a boli vyššie, ako sa pôvodne predpokladalo (80,0 milióna EUR). Bola to výnimočná situácia, pretože členský štátom sa so zreteľom na dlhodobo nevyriešené nezrovnalosti v účtoch platobných agentúr nastolili úpravy ad hoc ; - z dodatočných poplatkov za mlieko sa vybrala suma 220,9 milióna EUR. Dočasné reštrukturalizačné sumy v sektore cukru Na rozdiel od pôvodne odhadovanej sumy 530,0 milióna EUR, dosiahli pripísané príjmy prípadne presunuté z roku 2007 do roku 2008 výšku 735,8 milióna EUR, nakoľko členské štáty zaplatili diverzifikačnú a dodatočnú pomoc, ktoré boli menšie, ako sa pôvodne očakávalo. Po tom, ako sa vyplatili platby príjemcom z Fondu na reštrukturalizáciu v sektore cukru, predstavovali dočasné reštrukturalizačné sumy zostatok 2 044,6 milióna EUR, ktorý bol presunutý do roku 2009. (Podrobnosti nájdete v prílohe 4). POZNÁMKY K POUŽITIU FONDU PRE REŠTRUKTURALIZÁCIU V SEKTORE CUKRU Členské štáty vyplatili celkovo na pomoc na reštrukturalizáciu cukrovarníckeho priemyslu, na pomoc na diverzifikáciu ako aj na rafináciu cukru 1 284,0 milióna EUR. Tieto formy pomoci sa vyplatili z vyššie uvedených príjmov pochádzajúcich z dočasných reštrukturalizačných súm v sektore cukru. Pokiaľ ide o vyplatenie tejto pomoci, bola suma 735,8 milióna EUR založená na pripísaných príjmoch presunutých z roku 2007, zatiaľ čo zostatok 548,3 milióna EUR bol pokrytý z pripísaných príjmov zozbieraných členskými štátmi a uhradenými do rozpočtu na rok 2008. ČLENENIE PODĽA DRUHU VÝDAVKOV Celkové náklady EPZF dosiahli výšku 42 181,2 milióna EUR (okrem Fondu na reštrukturalizáciu v sektore cukru). Tieto náklady sa predkladajú rozčlenené do najväčších kategórií spolu s percentuálnym podielom, ktoré predstavujú z celkových nákladov EPZF na rok 2008: Vývozné náhrady Suma vyplatených vývozných náhrad bola 925,4 miliónov EUR, t. j. 2,19 % celkovej sumy. Priama pomoc Výdavky na priamu pomoc boli 37 568,6 milióna EUR, t. j. 89,06 % celkovej sumy. Skladovanie Výdavky na skladovanie boli 147,9 milióna EUR, t. j. 0,35 % celkovej sumy. Išlo najmä výrobky z odvetvia obilnín, vinárstva, mlieka, bravčového mäsa, vajec a hydinového mäsa. Ďalšie opatrenia Ostatné výdavky na opatrenia dosiahli sumu 3 553,3 milióna EUR, t. j. 8,42 % celkovej sumy za rok. Táto kapitola sa vzťahuje na výdavky, ktoré nepatria do žiadnej z uvedených kategórií. Rozvoj vidieka V rozpočte na rok 2008 sa nepredpokladali žiadne prostriedky pre záručnú sekciu bývalého EPUZF[7]. Zároveň členské štáty vykázali spätné vymáhanie predtým vyplatených zálohových platieb, ktoré dosiahli sumu – 14,1 milióna EUR. Vývoj tohto rozčlenenia výdavkov podľa druhu na roky 2003 - 2008 je uvedený v prílohe 6. [pic] [pic] [pic] [pic] [pic] [pic] [pic] [1] Tento postup je uvedený v prílohe 1. [2] Tieto sumy nie sú zahrnuté v príjmových položkách rozpočtu (článok 670 pripísaných príjmov EPZF), uvádzajú sa však v rozpočtových poznámkach k týmto článkom. [3] Ú. v. EÚ L 209, 11.8.2005, s. 1. [4] Tieto sumy nie sú zahrnuté v príjmových položkách rozpočtu (článok 680 pre dočasné reštrukturalizačné sumy v sektore cukru), uvádzajú sa však v rozpočtových poznámkach k týmto článkom. [5] Členské štáty predkladajú tieto mesačné vyhlásenia o výdavkoch 10. deň mesiaca N+1. [6] Členské štáty (podľa tabuľky 104) predkladajú 20. deň mesiaca N+1 podrobné vyhlásenia. [7] EPUZF: Európsky poľnohospodársky usmerňovací a záručný fond